ΚΑΝΟΝΙΣΜΟΣ (ΕΟΚ) αριθ. 3900/91 ΤΟΥ ΣΥΜΒΟΥΛΙΟΥ

της 16ης Δεκεμβρίου 1991

περί αναστολής των δασμών του κοινού δασμολογίου για ορισμένα προϊόντα που αναφέρονται στον κανονισμό (ΕΟΚ) αριθ. 3833/90, καταγωγής Κόστα Ρίκα, Σαλβαδόρ, Γουατεμάλας, Ονδούρας, Νικαράγουας και Παναμά

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι ο κανονισμός (ΕΟΚ) αριθ. 3835/90 (4) εφαρμόζει δασμολογικές προτιμήσεις έναντι της Βολιβίας, της Κολομβίας, του Ισημερινού και του Περού, με σκοπό να βοηθήσει αυτές τις χώρες να αναχαιτίσουν τη διάδοση της παραγωγής και του εμπορίου κοκαΐνης, που θέτουν σε κίνδυνο την κοινωνική ακεραιότητα αυτών των χωρών και υποβαθμίζουν τις οικονομίες τους σε σημείο που να διακυβεύουν την ανάπτυξή τους 7

ότι η ισχύς του κανονισμού (ΕΟΚ) αριθ. 3835/90 παρατάθηκε μέχρι τις 31 Δεκεμβρίου 1992 με τον κανονισμό (ΕΟΚ) αριθ. 3587/91 (5) 7

ότι έχει αποδειχθεί ότι οι χώρες του Ισθμού της Κεντρικής Αμερικής χρησιμοποιούνται όλο και περισσότερο ως δίοδος του εμπορίου ναρκωτικών μεταξύ της περιοχής των Άνδεων και του βόρειου τμήματος της αμερικανικής ηπείρου 7

ότι η παράνομη καλλιέργεια παπαρούνας και καννάβεως και η παραγωγή ναρκωτικών και άλλων ψυχοτρόπων ουσιών αναπτύσσονται επικίνδυνα στις χώρες του Ισθμού της Κεντρικής Αμερικής 7

ότι η ανάπτυξη αυτού του εμπορίου και αυτής της καλλιέργειας αποτελούν απειλή για την οικονομική και κοινωνική σταθερότητα των χωρών του Ισθμού της Κεντρικής Αμερικής 7

ότι η συμφωνία συνεργασίας μεταξύ της Ευρωπαϊκής Οικονομικής Κοινότητας, αφενός, και των χωρών μερών της Γενικής Συνθήκης Οικονομικής Ολοκλήρωσης της Κεντρικής Αμερικής (Κόστα Ρίκα, Σαλβαδόρ, Γουατεμάλα, Ονδούρα και Νικαράγουα) και του Παναμά, αφετέρου (6), που συνήφθη στις 12 Νοεμβρίου 1985, καθορίζει ως γενικό στόχο να συμβάλει στην επίλυση των προβλημάτων του Ισθμού της Κεντρικής Αμερικής, που επιδεινώθηκαν ιδιαίτερα από τα αποτελέσματα της παρούσας οικονομικής κρίσης, και προβλέπει, στο άρθρο 4 παράγραφος 1, ότι τα συμβαλλόμενα μέρη αναλαμβάνουν την υποχρέωση να προωθήσουν την αρμονική ανάπτυξη, τη διαφοροποίηση και την ποιοτική βελτίωση των εμπορικών συναλλαγών τους, με στόχο να τις αναπτύξουν σε όσο το δυνατόν υψηλότερο επίπεδο 7

ότι οι χώρες του Ισθμού της Κεντρικής Αμερικής περνούν προς το παρόν μια φάση σταθεροποίησης της ειρήνης και της δημοκρατίας, που χρειάζεται τη συγκέντρωση όλων των πόρων των οικονομιών τους και τη στήριξη της διεθνούς κοινότητας 7

ότι η Κοινότητα παρέσχε σταθερή υποστήριξη στη διαδικασία ειρήνευσης και ανάπτυξης στον Ισθμό της Κεντρικής Αμερικής 7

την έκκληση που έκαναν προς την Κοινότητα οι αρχηγοί κρατών της Κεντρικής Αμερικής και του Παναμά, που συναντήθηκαν στο Puntarenas στις 15 Δεκεμβρίου 1990, ώστε να επεκτείνει στις χώρες τους τις δασμολογικές προτιμήσεις που έχουν δοθεί στη Βολιβία, στην Κολομβία, στον Ισημερινό και στο Περού 7

ότι αυτή η έκκληση υποστηρίχθηκε από τις κυβερνήσεις της Κολομβίας και του Ισημερινού στη δήλωση του San Andrιs στις 15 Ιανουαρίου 1991 7

ότι η διάσκεψη μεταξύ των υπουργών της Κοινότητας και των χωρών της Κεντρικής Αμερικής, του Παναμά και των συνεργαζόμενων χωρών (Κολομβία, Μεξικό και Βενεζουέλα), που έγινε στη Μανάγκουα στις 18 και 19 Μαρτίου 1991, εξέτασε το ζήτημα αυτό με εποικοδομητικό πνεύμα, λαμβάνοντας υπόψη τον επείγοντα χαρακτήρα του, τον οποίο τόνισαν οι υπουργοί της Κεντρικής Αμερικής 7

ότι η Κοινότητα θεωρεί αναγκαίο να συνεχίσει να υποστηρίζει τη διαδικασία ειρήνευσης και εκδημοκρατισμού της Κεντρικής Αμερικής και του Παναμά στην παρούσα φάση σταθεροποίησης και ότι, για να αυξηθούν τα εισοδήματα που προέρχονται από τις εξαγωγές των εν λόγω χωρών και για να βελτιωθεί η οικονομική μεγέθυνσή τους, πρέπει να τους δοθεί βοήθεια εξαιρετικού και προσωρινού χαρακτήρα, με την παραχώρηση καθεστώτος γενικευμένων δασμολογικών προτιμήσεων για τα γεωργικά προϊόντα που εξάγουν, παρόμοιου με το καθεστώς που έχει παραχωρηθεί στη Βολιβία, στην Κολομβία, στον Ισημερινό και στο Περού 7 ότι αυτό το ευεργέτημα θα πρέπει να παραχωρηθεί για περίοδο της ίδιας διάρκειας, με την επιφύλαξη του ετήσιου χαρακτήρα του συστήματος γενικευμένων δασμολογικών προτιμήσεων της Κοινότητας.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη του άρθρου 2 παράγραφος 2 του παρόντος κανονισμού, οι δασμοί του κοινού δασμολογίου αναστέλλονται πλήρως έως τις 31 Δεκεμβρίου 1992 για τα προϊόντα καταγωγής της Κόστα Ρίκα, του Σαλβαδόρ, της Γουατεμάλας, της Ονδούρας, της Νικαράγουας και του Παναμά, που απαριθμούνται στο παράρτημα του παρόντος κανονισμού. Υπό την επιφύλαξη της είσπραξης των επιπρόσθετων δασμών που ενδεχομένως επιβάλλονται, το άρθρο 1 παράγραφος 4 και τα άρθρα 7 έως 12 του κανονισμού (ΕΟΚ) αριθ. 3833/90 (1), εφαρμόζονται σ' αυτές τις χώρες και στα προϊόντα που απαριθμούνται στο παράρτημα του παρόντος κανονισμού.

Άρθρο 2

1. Για τα προϊόντα καταγωγής των χωρών που απαριθμούνται στο άρθρο 1, τα οποία δεν περιλαμβάνονται στο παράρτημα του παρόντος κανονισμού, αλλά περιλαμβάνονται στο παράρτημα ΙΙ του κανονισμού (ΕΟΚ) αριθ. 3833/90, εξακολουθούν να εφαρμόζονται οι διατάξεις του κανονισμού (ΕΟΚ) αριθ. 3833/90.

2. Για τα προϊόντα του κεφαλαίου 3 του κοινού δασμολογίου, καταγωγής Παναμά, εξακολουθούν να εφαρμόζονται οι διατάξεις του κανονισμού (ΕΟΚ) αριθ. 3833/90.

Άρθρο 3

Ο παρών κανονισμός αρχίζει να ισχύει την 1η Ιανουαρίου 1992.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Δεκεμβρίου 1991.

Για το Συμβούλιο

Ο Πρόεδρος

H. VAN DEN BROEK

(1) ΕΕ αριθ. C 194 της 25. 7. 1991, σ. 17.

(2) Γνώμη που διατυπώθηκε στις 12 Δεκεμβρίου 1991 (δεν έχει ακόμα δημοσιευθεί στην Επίσημη Εφημερίδα).

(3) Γνώμη που διατυπώθηκε στις 15 Οκτωβρίου 1991 (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 370 της 31. 12. 1990, σ. 126.

(5) ΕΕ αριθ. L 341 της 12. 12. 1991, σ. 1.

(6) ΕΕ αριθ. L 172 της 30. 6. 1986, σ. 2.

(1) EE ariu. L 370 της 31. 12. 1990, σ. 86.